CELEX: 62011CA0379
Language: sk
Date: 2012-12-13 00:00:00
Title: Vec C-379/11: Rozsudok Súdneho dvora (druhá komora) z  13. decembra 2012 (návrh na začatie prejudiciálneho konania, ktorý podal Cour administrative — Luxembursko) — Caves Krier Frères SARL/Directeur de l’Administration de l’emploi (Voľný pohyb pracovníkov — Článok 45 ZFEÚ — Príspevok na podporu zamestnávania starších alebo dlhodobo nezamestnaných osôb — Podmienka registrácie na vnútroštátnom úrade práce — Podmienka bydliska — Obmedzenie — Odôvodnenie)

9.2.2013   
            
            
               SK
            
            
               Úradný vestník Európskej únie
            
            
               C 38/7
            
         Rozsudok Súdneho dvora (druhá komora) z 13. decembra 2012 (návrh na začatie prejudiciálneho konania, ktorý podal Cour administrative — Luxembursko) — Caves Krier Frères SARL/Directeur de l’Administration de l’emploi
   (Vec C-379/11) (1)
   
   (Voľný pohyb pracovníkov - Článok 45 ZFEÚ - Príspevok na podporu zamestnávania starších alebo dlhodobo nezamestnaných osôb - Podmienka registrácie na vnútroštátnom úrade práce - Podmienka bydliska - Obmedzenie - Odôvodnenie)
   2013/C 38/07
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour administrative
   
      Účastníci konania pred vnútroštátnym súdom
   
   
      Žalobkyňa: Caves Krier Frères SARL
   
      Žalovaný: Directeur de l’Administration de l’emploi
   
      Predmet veci
   
   Návrh na začatie prejudiciálneho konania — Cour administrative — Výklad článkov 21 ZFEÚ a 45 ZFEÚ — Vnútroštátna právna úprava podmieňujúca vyplatenie príspevkov na sociálne zabezpečenie zamestnávateľom pôsobiacim v súkromnom sektore, ktorí zamestnávajú nezamestnané osoby staršie ako štyridsaťpäť rokov, registráciou týchto osôb na vnútroštátnom úrade práce, ktorá nie je kratšia ako jeden mesiac — Podmienka registrácie, ktorá podlieha podmienke bydliska — Prekážka voľného pohybu pracovníkov — Porušenie zásady rovnosti zaobchádzania
   
      Výrok rozsudku
   
   Článok 45 ZFEÚ sa má vykladať v tom zmysle, že bráni právnej úprave členského štátu, ktorá podmieňuje priznanie príspevku na podporu zamestnávania nezamestnaných osôb starších ako 45 rokov zamestnávateľom tým, aby nezamestnaná osoba, ktorá sa prijíma do zamestnania, bola zaregistrovaná ako uchádzač o prácu v tom istom členskom štáte, pretože taká registrácia je podmienená bydliskom na vnútroštátnom území, čo prináleží overiť vnútroštátnemu súdu.
   
      (1)  Ú. v. EÚ C 298, 8.10.2011.